‘नो थीम, नो प्लाट’ या ‘कथानक विहीन’ नाटक कहकर कुछ समीक्षकों ने ‘आगरा बाज़ार’ को नाटक मानने से इंकार कर दिया था। वस्तुतः उस समय के अधिकांश समीक्षक पाश्चात्य नाट्य अवधारणाओं के अतिरिक्त और कुछ स्वीकार करने को तैयार नहीं थे क्योंकि उनकी समीक्षा संबंधी मानदंड यथार्थवादी पद्धति पर ही आश्रित थे। लेकिन इसके उलट “कुछ चिंतकों ने इस नाटक में उन तत्वों को अंकुरित होते हुए देखा जो हमारी नाट्यपरंपरा की सबसे बड़ी विशिष्टता थी जो आधुनिक काल में पूरी तरह हाशिए पर चली गई थी।”[28]